ΓΡΑΠΤΗ ΕΡΩΤΗΣΗ P-1181/02

υποβολή: Karin Riis-Jrgensen (ELDR) προς την Επιτροπή

(17 Απριλίου 2002)

Θέμα: Οι στρεβλώσεις του ανταγωνισμού στη ναυπηγική αγορά από τη Νότιο Κορέα και η παραπομπή του θέματος στον ΠΟΕ

Η Νότιος Κορέα στρεβλώνει από καιρό τον ανταγωνισμό στη ναυπηγική αγορά τιμολογώντας τα σκάφη της κάτω του πραγματικού κόστους. Η Ευρωπαϊκή Ένωση και η Νότιος Κορέα έχουν διεξαγάγει διαπραγματεύσεις για την επίτευξηγιούς ανταγωνισμού, χωρίς όμως αποτέλεσμα.

Οι διαφορές σε θέματα διεθνούς ανταγωνισμού διευθετούνται στα αρμόδια όργανα του Παγκόσμιου Οργανισμού Εμπορίου (ΠΟΕ). Μέλη του ΠΟΕ είναι τόσο τα κράτη μέλη της ΕΕ όσο και η Νότιος Κορέα.

Επειδή οι διαπραγματεύσεις αυτές έληξαν το καλοκαίρι του 2000 χωρίς να εξασφαλιστεί ένα πεδίο ανταγωνισμού επί ίσοις όροις, τα κράτη μέλη αποφάσισαν ομόφωνα κατά τη συνεδρίαση του Συμβουλίου το Δεκέμβριο του 2000 ότι η ΕΕ πρέπει να διαμαρτυρηθεί στον ΠΟΕ, διότι η Νότιος Κορέα παραβιάζει τιςποχρεώσεις της ως προς την ενίσχυση των εξαγωγών πλοίων.

Το Κοινοβούλιο με τη σειρά τουποστήριξε αυτή τη θέση στην έκθεσή του σχετικά με τη δεύτερη έκθεση της Επιτροπής προς το Συμβούλιο για την κατάσταση της ναυπηγικής παγκοσμίως (τελ. Α5-0371/2000), μέσω της οποίας [ζητεί] από την Επιτροπή να ξεκινήσει διαδικασία διευθέτησης με την Δημοκρατία της Κορέας ενώπιον του Παγκόσμιου Οργανισμού Εμπορίου (ΠΟΕ).

Παρά την ανωτέρω κατάσταση η Ευρωπαϊκή Επιτροπή δεν έχει ξεκινήσει ακόμη καμιά διαδικασία επίλυσης διαφορών στον ΠΟΕ.

Αντ' αυτού συνέδεσε εντελώς αυθαίρετα και χωρίς νομική βάση την έναρξη της σχετικής διαδικασίας στον ΠΟΕ με την πρόταση κανονισμού της, σύμφωνα με την οποία μπορεί να επιτραπεί προσωρινά μια περιορισμένη επιδότηση της παραγωγής για μεμονωμένα ευρωπαϊκά ναυπηγεία, ενώ θα διεξάγεται η διαδικασία του ΠΟΕ, προκειμένου να αντισταθμιστούν οι ενέργειες της Νοτίου Κορέας. Οι διαφωνίες μεταξύ των κρατών μελών ως προς τη νομιμότητα και το νόημα της επιδότησης της παραγωγής δεν επέτρεψαν να εγκριθεί η πρόταση κανονισμού.

Η κυβέρνηση της Νοτίου Κορέας έχει δηλώσει ότι προτίθεται να ναυπηγήσει ακόμη μεγαλύτερα πλοία, ιδίως κρουαζιερόπλοια, και εξακολουθεί να μην πιστεύει ότι η πολιτική ενισχύσεων είναι εσφαλμένη ή αντίθετη με τις διεθνείς συμφωνίες.

Από την άποψη της ευρωπαϊκής ναυπηγικής βιομηχανίας η κατάσταση είναι εντελώς απαράδεκτη. Πότε θα εγκαταλείψει η Επιτροπή την αδράνειά της και θα επιδιώξει να αντιμετωπιστεί επιτέλους αυτό το ζήτημα από τον ΠΟΕ·

Απάντηση του κ. Lamy εξ ονόματος της Επιτροπής

(5 Ιουνίου 2002)

Ύστερα από καταγγελία πουποβλήθηκε στις 24 Οκτωβρίου 2000 από την επιτροπή της Ευρωπαϊκής Ένωσης Ναυπηγικών Επιχειρήσεων (CESA) κατά των επιδοτήσεων που χορηγούνται σε κορεατικές ναυπηγικές επιχειρήσεις κατά παράβαση, όπως εικάζεται, των άρθρων 3 και 5 της συμφωνίας του Παγκόσμιου Οργανισμού Εμπορίου (ΠΟΕ) για τις επιδοτήσεις και τα εξισωτικά μέτρα, η Επιτροπή ξεκίνησε έρευνα βάσει του κανονισμού για τα εμπόδια στο εμπόριο (Trade Barriers Regulation, TBR), του κανονισμού (ΕΚ) του Συμβουλίου 3286/94 της 22ας Δεκεμβρίου 1994 που καθορίζει κοινοτικές διαδικασίες στον τομέα της κοινής εμπορικής πολιτικής για να εξασφαλιστεί η άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου(1). Από την έρευνα αυτή προέκυψε ότι η Κορέα χορήγησε σημαντικά ποσά επιδοτήσεων και ότιπάρχουν στοιχεία σύμφωνα με τα οποία οι εν λόγω επιδοτήσεις έχουν αρνητικές επιπτώσεις στην κοινοτική βιομηχανία. Βάσει των συμπερασμάτων αυτής της πρώτης έκθεσης TBR, η Επιτροπή πρότεινε στα κράτη μέλη να παράσχουν βοήθεια στα κοινοτικά ναυπηγεία σε εκείνους τους τομείς που έχουνποστεί σοβαρή ζημία λόγω του αθέμιτου κορεατικού ανταγωνισμού μέσω ενός προσωρινού αμυντικού μηχανισμού (TDM). Η πρόταση της Επιτροπής περιοριζόταν σε εκείνους τους τομείς πλοίων για τους οποίους διαπιστώθηκελική και σοβαρή ζημία. Επιπλέον, η Επιτροπή ανακοίνωσε στα κράτη μέλη ότι δεν θα ξεκινήσει τη λήψη μέτρων σε επίπεδο ΠΟΕ κατά των κορεατικών επιδοτήσεων εάν τα κράτη μέλη δεν εγκρίνουν τον TDM. Στις αρχές του Δεκεμβρίου 2001, το Συμβούλιο έλαβε απόφαση σχετικά με την πρόταση της Επιτροπής.

Το Νοέμβριο του 2001, η CESA ζήτησε από την Επιτροπή να ενημερώσει την πρώτη έκθεση TBR, ώστε να εξετάσει καλύτερα εάν οι εν λόγω αρνητικές επιπτώσεις πουπέστη ο κοινοτικός κλάδος κάλυπταν την περίοδο των 13 μηνών (δηλ. από την 1η Δεκεμβρίου 2000 έως την 31η Δεκεμβρίου 2001) ύστερα από τα τέλη της αρχικά εξεταζόμενης περιόδου. Ακολούθως, η Επιτροπή διεξήγαγε πρόσθετη έρευνα, τα πορίσματα της οποίας θα εξεταστούν από τα κράτη μέλη κατά τη διάρκεια της επιτροπής TBR της 29 Μαΐου 2002.

Στο στάδιο αυτό η Επιτροπή μπορεί να διαβεβαιώσει μόνον ότι ύστερα από διαβούλευση με την επιτροπή TBR θα είναι σε θέση να λάβει απόφαση, βάσει του κανονισμού περί εμποδίων στο εμπόριο, σχετικά με το ενδεχόμενοποβολής καταγγελίας στον ΠΟΕ, μόλις το Συμβούλιο εγκρίνει τον προσωρινό αμυντικό μηχανισμό, σύμφωνα με τη διττή στρατηγική του.

(1) ΕΕ L 349 της 31.12.1994.